***ПРИЛОЖЕНИЕ №18***

**ПРОЕКТ!**

**Д О Г О В О Р**

**№ ………/…………2017 г.**

Днес, .........................2017 г. в гр. София, се сключи настоящият договор между:

**„БДЖ-ТОВАРНИ ПРЕВОЗИ” ЕООД**, със седалище и адрес на управление: гр. София, п.к. 1080, Столична община, район “Средец“, ул. “Иван Вазов” № 3, вписано в Търговския регистър при Агенцията по вписванията с ЕИК: 175403856, представлявано от **инж.** **Александър Александров- Управител,** от една страна наричана по-долу за краткост “ВЪЗЛОЖИТЕЛ”,

и

**„ ...................................”** със седалище и адрес на управление: гр. ...................., община ........................, ул. “.....................” № .........., вписано в Търговския регистър при Агенция по вписванията с ЕИК :....................., представлявано от .......................... .................., от друга страна наричана по-долу за краткост “ИЗПЪЛНИТЕЛ”,

на основание чл.194, ал.1 от Закона за обществените поръчки /ЗОП/, във връзка с открита обществена поръчка - събиране на оферти с обява, проведена при спазване на условията и реда на Глава двадесет и шеста от ЗОП и утвърден Протокол с рег. № ……………/..…......2017 г. от Управителя на „БДЖ - Товарни превози” ЕООД за разглеждане, оценка и класиране на офертите в обществена поръчка с предмет: „Дезинфекция, дезинсекция и дератизация (ДДД) на сгради и открити площи, собственост на „БДЖ - Товарни превози” ЕООД и тези, които се ползват под наем от „БДЖ – Товарни превози” ЕООД за тригодишен период”, се сключи настоящия договор, като страните се споразумяха за следното:

І. ПРЕДМЕТ НА ДОГОВОРА

Чл.1.(1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава със свои материали и препарати, и на своя отговорност, срещу възнаграждение, при условията на настоящия договор да извършва периодично дейности/услуги по „Дезинфекция, дезинсекция и дератизация на сгради и открити площи, собственост на „БДЖ - Товарни превози" ЕООД и тези, които се ползват под наем от „БДЖ - Товарни превози" ЕООД за тригодишен период", в съответствие с Техническите изисквания на ВЪЗЛОЖИТЕЛЯ за извършване на услугата - **Приложение № 2 и Техническото предложение на ИЗПЪЛНИТЕЛЯ - Приложение № 3,** неразделна част от настоящия договор.

1. Обектите и площите за третиране по местонахождение, вид и квадратура са посочени в „Спецификация за разпределението на сгради и открити площи, собственост на „БДЖ - Товарни превози” ЕООД и такива, които се ползват под наем от „БДЖ – Товарни превози” ЕООД” към 20.10.2016 г.” - **Приложение № 1,** неразделна част от настоящия договор.
2. Площите за третиране подлежат на актуализация в зависимост от промяна на статута им /спиране от експлоатация или въвеждане в експлоатация на нов обект/, поради производствена или експлоатационна необходимост, в рамките на стойността на договора.

**(4)** Дейностите по дезинфекция, дезинсекция и дератизация (ДДД) на закрити площи се извършват 4 /четири/ пъти годишно за всеки обект поотделно, а за открити площи – 2 /два/ пъти годишно, съгласно Техническите изисквания на **ВЪЗЛОЖИТЕЛЯ** - **Приложение № 6,** неразделна част от настоящия договор.

**(5)** Дейностите по дезинфекция, дезинсекция и дератизация на сгради и открити площи, собственост на „БДЖ - Товарни превози" ЕООД и тези, които се ползват под наем от „БДЖ - Товарни превози" ЕООД, с оглед спецификата на обекта/ите се извършва, в посочено от **ВЪЗЛОЖИТЕЛЯ** време.

**(6)** **ИЗПЪЛНИТЕЛЯТ** сключва договори за подизпълнение с посочените в офертата му подизпълнители. В срок от 3 /три/ дни от сключване на договорите за подизпълнение, **ИЗПЪЛНИТЕЛЯТ** е длъжен да предостави на **ВЪЗЛОЖИТЕЛЯ** копие от него. Подизпълнителите нямат право да превъзлагат една или повече от дейностите, които са включени в предмета на договора за подизпълнение. По отношение на подизпълнителите се прилагат чл. 66 от ЗОП, както и всички относими разпоредби на ППЗОП **(тази алинея се включва, само ако в офертата на избрания за изпълнител е посочено, че ще ползва подизпълнители**).

Чл.2.(1). Дезинфекционните, дезинсекционни и дератизационни дейности- предмет на настоящия договор включват обработки срещу:

* Преносители, причинители и вредни организми за здравето на човека;
* Хлебарки, мравки, бълхи, молци, комари, дървеници, дрешни въшки и други;
* Гризачи и други.

**(2).** В срока на договора **ВЪЗЛОЖИТЕЛЯТ** може да заяви допълнителни обеми и обхват от дейности, свързани с изпълнението на предмета на договора, извън посочените в Техническите изисквания- **Приложение № 2,** в зависимост от възникналата необходимост, но в рамките на прогнозната стойност на поръчката, в размер на **69949,14 лв**. **/ шестдесет и девет хиляди деветстотин четиридесет и девет лева и четиринадесет стотинки/** **без ДДС,** и съгласно единичните цени за квадратен метър, посочени в Ценовата оферта на **ИЗПЪЛНИТЕЛЯ- Приложение № 5, неразделна част към настоящия договор.**

II. ЦЕНИ И НАЧИН НА ПЛАЩАНЕ

Чл.3. **(1)** Общата стойност за изпълнение на услугата, предмет на настоящия договор е в размер на **……………………………/словом:………./ лева без ДДС,** с включени всички разходи за препарати, материали, труд и транспорт, както и техническите средства, необходими за изпълнение на ДДД дейностите. и е окончателна за целия срок на действие на договора.

**(2)** Общата стойност на договора съответства напълно на оферираната от **ИЗПЪЛНИТЕЛЯ** обща стойност за изпълнение на поръчката и единичните цени, визирани в Ценовото предложение за изпълнение на обществената поръчка**-** **Приложение № 5** към настоящия договор и условията на **ВЪЗЛОЖИТЕЛЯ**. Общата стойност на настоящия договор включваща **сбора** от: **Обща стойност (в лева без ДДС)** за изпълнение на дезинфекция, дезинсекция и дератизация за 4 /четири/ обработки на 49022,35 кв. м. закрити площи (сборът от цените, посочени в колона №7 на таблица № I) и **Обща стойност (в лева без ДДС)** за 2 /две/ обработки на 15390,00 кв. м. открити площи (цената, посочена в колона № 6 на таблица № IІ), визирани по-долу, а именно:

**а/** Цени за комплексна дезинфекция, дезинсекция и дератизация на **закрити площи:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Таблица № I** | | | | | | | |
| **1** | **2** | **3** | **4** | | **5** | **6** | **7** |
| **№** | **Наименование на дейностите** | **Обща площ за третиране**  **на закрити площи (в кв. м.)** | **Единична цена за 1 /една/ обработка на 1 кв. м. третирана площ**  **(в лева без ДДС/кв. м.)** | **Единична цена за 4 /четири/ обработки на 1 кв. м. третирана площ**  **(в лева без ДДС/кв. м.)** | | **Обща цена за 1 /една/ обработка на кв. м. третирана площ**  **(в лева без ДДС)** | **Обща цена за 4 /четири/ обработки на кв. м. третирана площ**  **(в лева без ДДС)** |
|  |  |  |  | |  | ***(колона 3 х колона 4)*** | ***(колона 3 х колона 5)*** |
| 1 | Дезинфекция | **49022,35** |  | |  |  |  |
| 2 | Дезинсекция | **49022,35** |  | |  |  |  |
| 3 | Дератизация | **49022,35** |  | |  |  |  |
| **Обща стойност (в лева без ДДС) за изпълнение на дезинфекция, дезинсекция и дератизация за 4 /четири/ обработки на 49022,35 кв. м. закрити площи (сборът от цените, посочени в колона№ 7).** | | | | | | |  |

**б/** Цени за комплексна обработка на **открити площи,** съгласно условията на Възложителя, са както следва:

|  |  |  |  |  |  |
| --- | --- | --- | --- | --- | --- |
| **1** | **2** | **3** | **4** | **5** | **6** |
| **№** | **Наименование на дейностите** | **Обща площ за третиране**  **на открити площи (в кв. м.)** | **Единична цена за 1 /една/ обработка на 1 кв. м. третирана площ**  **(в лева без ДДС/кв. м.)** | **Единична цена за 2 /две/ обработки на 1 кв. м. третирана площ**  **(в лева без ДДС/кв. м.)** | **Обща цена за 2 /две/ обработки на кв. м. третирана площ**  **(в лева без ДДС)** |
|  |  |  |  |  | ***(колона 3 х колона 5)*** |
| 1 | Комплексна обработка на открити площи | **15390,00** |  |  |  |
| **Обща стойност (в лева без ДДС) за 2 /две/ обработки на 15390,00 кв. м. открити площи, цената посочена в колона № 6 за комплексна обработка на открити площи.** | | | | | |

(3) Посочените в Таблица № I и Таблица № II по чл.3, ал.2 от договора единични цени за изпълнение на всяка една от дейностите, предмет на настоящия договор, не могат да бъдат изменяни за целия срок на действие на договора.

Чл. 4. Стойността на услугата, дължима за всяка периодична ДДД обработка, за всеки един от посочените обекти в „Спецификация за разпределението на сгради и открити площи, собственост на „БДЖ - Товарни превози” ЕООД и такива, които се ползват под наем от „БДЖ – Товарни превози” ЕООД към 20.10.2016 г.”- **Приложение № 1** към договора, на територията на които ще се извършва ДДД дейността, се формира на база на единичната цена за обработка на кв. м. по действително извършените обработки по места, като на заплащане подлежат само реално обработените площи за този период, доказано с представяне на посочените в чл. 5, буква „б” от договора протоколи.

Чл.5. Плащането на дължимата сума се извършва в лева по банков път, в срок до **20 /двадесет/ календарни дни** след получаване на:

а) оригинална данъчна фактура, издадена на името на ”БДЖ – Товарни превози” ЕООД, с адрес: гр. София - 1080, ул. “Иван Вазов” № 3 с МОЛ – инж. Александър Александров– Управител, съдържаща: №, предмет на договора и вид на извършените работи;

б/ обобщен протокол в оригинал за извършените ДДД дейности през периода, за който следва да бъде извършено плащането, по видове и количество за всеки от отделните обекти, двустранно подписан от оправомощени представители на двете страни. Неразделна част от обобщения протокол са двустранно подписаните по места протоколи за извършване на ДДД обработка - Приложение № 3, неразделна част от настоящия договор, въз основа на които същият е изготвен.

Чл.6.**(1).** Плащанията се извършват в лева по банков път, по следната банкова сметка на **ИЗПЪЛНИТЕЛЯ**:

Банка: ............................................................

IBAN: ...............................................................

ВIС : ................................................................

**(2)** При промяна на банковата сметка, **ИЗПЪЛНИТЕЛЯТ** се задължава да уведоми писмено **ВЪЗЛОЖИТЕЛЯ** в 3 (три) дневен срок от промяната. При неизпълнение на това задължение всички плащания от страна на **ВЪЗЛОЖИТЕЛЯ** по посочената в настоящия договор банкова сметка се считат за валидни.

**Чл.7** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от него/тях работи и приети от Възложителя чрез двустранното подписване на протоколите по чл. 5, буква „б” от договора.

III. СРОК НА ИЗПЪЛНЕНИЕ НА УСЛУГАТА. СРОК НА ДОГОВОРА

Чл.8. Настоящият договор се сключва за срок от 3 (три) години, считано от датата на подписването му.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.9. ИЗПЪЛНИТЕЛЯТ по настоящия договор е длъжен:

**(1)** Да извършва дезинфекция, дезинсекция и дератизация на всички площи, конкретизирани в „Спецификация за разпределението на сгради и открити площи, собственост на „БДЖ - Товарни превози” ЕООД и такива, които се ползват под наем от „БДЖ – Товарни превози” ЕООД към 20.10.2016 г.”- **Приложение № 1,** неразделна част от настоящия договор четири пъти годишно на закритите площи за всеки обект поотделно, а за откритите площи - два пъти годишно за всеки обект поотделно.

(2) Да извършва ДДД дейностите при спазване изискванията на Закона за здравето и Наредба № 3/24.01.2005 г. на Министерството на здравеопазването за условията и реда за извършване на дезинфекции, дезинсекции и дератизации /Наредба № 3/24.01.2005 г./.

**(3)** Да осигури качественото изпълнение на дейностите, предмет на договора, като съблюдава професионалните, здравните, хигиенните и правните разпоредби и спазва нормативните актове, имащи отношение към предмета на договора.

**(4)** Да разполага с необходимия за извършването на ДДД дейностите персонал, притежаващ определената от **ВЪЗЛОЖИТЕЛЯ** професионална компетентност, съгласно Техническите изисквания- **Приложение № 2** към договора и **Списъка по** **Приложение № 4,** неразделна част от настоящия договор, с приложени към него: заверени копия на Удостоверение за професионална правоспособност за ръководител на екипа, издадено от Националния център по заразни и паразитни болести /НЦЗПБ/, съгласно Наредба № 3 от 24.01.2005 г. за условията и реда за извършване на дезинфекции, дезинсекции и дератизации, както и заверени копия на Удостоверения за професионална правоспособност за изискваните от Възложителя минимален брой специалисти изпълнители на ДДД дейности с определена професионална компетентност, издадени съгласно горецитирания нормативен акт.

**(5)** **ИЗПЪЛНИТЕЛЯТ** се задължава да извършва дейностите по чл. 1 от договора в срок **не по-дълъг от …………. дни (но не повече от 15 *(петнадесет)* дни),** от получаването на заявка от **ВЪЗЛОЖИТЕЛЯ.**

**(6)** **ИЗПЪЛНИТЕЛЯТ** се задължава да извършва и допълнителни обеми и обхват от дейности по предмета на договора, в зависимост от възникналата необходимост, в рамките на прогнозната стойност на поръчката в срок до **……………дни** от получаването на заявка от Възложителя.

**(7) ИЗПЪЛНИТЕЛЯТ** извършва съответните третирания (обработки) в часове, съгласувани с Възложителя за всяка една отделна дейност (третиране).

**(8)** **ИЗПЪЛНИТЕЛЯТ** се задължава, преди започване изпълнението на съответната дейност, да представи на **ВЪЗЛОЖИТЕЛЯ** препаратите за третиране (дезинфекция, дезинсекция и дератизация) в неразпечатани опаковки, етикетирани на български език, с посочен срок на годност.

**(9)** През целия период на изпълнението на договора **ИЗПЪЛНИТЕЛЯТ** е длъжен да спазва изискванията за опазване на околната среда и обектите от замърсяване с биоциди, както и за избягване нанасянето на щети на **ВЪЗЛОЖИТЕЛЯ** и на трети лица.

**(10)** **ИЗПЪЛНИТЕЛЯТ** се задължава преди всяка обработка да представи списък на всички препарати и консумативи (биоциди), които ще се използват, ведно с декларации за съответствие и/или сертификати, доказващи произхода и качеството им.

**(11) ИЗПЪЛНИТЕЛЯТ** се задължава да извършва дейностите по дезинфекция, дезинсекция и дератизация при спазване на целите и реда на чл. 14, ал. 1, както и чл. 17 от Наредба № 3/2005 г.

(13) ИЗПЪЛНИТЕЛЯТ се задължава да изпълнява с грижата на добър стопанин задълженията си по този договор, като при извършване на договорните услуги да опазва имуществото в обектите на ВЪЗЛОЖИТЕЛЯ.

(14) ИЗПЪЛНИТЕЛЯТ се задължава да осъществява дейностите, включени в предмета по чл.1 от настоящия договор, с техническо оборудване, машини, инструменти, материали и консумативи, за собствена сметка, като качеството на услугата да отговаря на здравните, хигиенните, професионалните и екологичните изисквания за този вид дейност;

1. ИЗПЪЛНИТЕЛЯТ се задължава да поема всички разходи за извършване на услугата по чл.1 от настоящия договор, включително заплати и възнаграждения на работници и служители.
2. ИЗПЪЛНИТЕЛЯТ се задължава при поискване от **ВЪЗЛОЖИТЕЛЯ** да представя доказателства и/или проби за изпитване от продуктите, които използва при изпълнение на дейностите.
3. ИЗПЪЛНИТЕЛЯТ се задължава при поискване от страна на **ВЪЗЛОЖИТЕЛЯ** да предоставя отчет, посочващ наименованията и количеството на използваните продукти и да предоставя необходимите доказателства за съответствие на продуктите с нормативните изисквания.
4. ИЗПЪЛНИТЕЛЯТ се задължава при изпълнение на дейностите да осигури работно облекло за служителите/работниците си с лого на фирмата и лични предпазни средства за своя сметка.
5. ИЗПЪЛНИТЕЛЯТ се задължава да спазва стриктно препоръките и указанията на **ВЪЗЛОЖИТЕЛЯ;**
6. ИЗПЪЛНИТЕЛЯТ се задължава да не предоставя документи и информация на физически и юридически лица относно изпълнението на поръчката, без съгласието на **ВЪЗЛОЖИТЕЛЯ,** както и да не разпространява служебна и вътрешна информация на администрацията, станала му известна при и по повод на извършване на дейностите по предмета на договора;
7. ИЗПЪЛНИТЕЛЯТ се задължава да отстранява изцяло и за своя сметка всички повреди на имуществото на **ВЪЗЛОЖИТЕЛЯ,** възникнали по вина на негови служители, допуснати по време на изпълнение на дейностите, респективно услугите.

Чл.10. ИЗПЪЛНИТЕЛЯТ по настоящия договор има право:

**(1)** Да получава възнаграждение за извършената от него работа в размера, срока и по начина, уговорен в настоящия договор.

(2) Да изисква съдействие и осигуряване на достъп до обектите от ВЪЗЛОЖИТЕЛЯ при изпълнение на възложените ДДД дейности.

Да дава указания на ВЪЗЛОЖИТЕЛЯ за поддържане на обработените обекти в добро санитарно-хигиенно състояние, гарантиращо максимална ефективност на провежданите ДДД дейности.

**(4)** Да съставя протоколи за извършените ДДД дейности, както следва:

* **протокол по образец** - Приложение № 3, неразделна част от настоящия договор, съгласно с чл. 18 от Наредба № 3/24.01.2005 г. на МЗ. Протоколът се изготвя в два екземпляра за всеки един обект, чиято площ е обработена и се подписва от оправомощени по места представители на двете страни. Копия на протоколите се предоставят на оправомощения представител от отдел „ЗБУТ и ОС".
* **обобщен протокол**, който се изготвя въз основа на данните, съдържащи се в двустранно подписаните протоколи - Приложение № 3 за извършени през съответния период услуги за обработка на посочените обекти в „Спецификация за разпределението на сгради и открити площи, собственост на „БДЖ- Товарни превози" ЕООД и тези, които се ползват под наем от „БДЖ-Товарни превози" ЕООД” към 20.10.2016 г. - Приложение № 1. Обобщеният протокол се подписва от оправомощен/и представител/и на отдел „ЗБУТ и ОС" на „БДЖ-Товарни превози” ЕООД и от ИЗПЪЛНИТЕЛЯ.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.11. ВЪЗЛОЖИТЕЛЯТ по настоящия договор има право:

* 1. Да контролира по всяко време качеството, количеството, стадиите на изпълнение на услугите - предмет на настоящия договор, без с това да пречи на работата на ИЗПЪЛНИТЕЛЯ.
  2. В случай на констатирани нередности, повреди на третирани повърхности, следствие на обработката им или некачествено изпълнение на услугите, предмет на договора, да направи рекламация пред ИЗПЪЛНИТЕЛЯ. Рекламациите следва да бъдат направени в писмена форма.
  3. Да изисква от ИЗПЪЛНИТЕЛЯ да избягва всякакви действия, които биха могли да застрашат или нарушат опазването на служебната, търговската и фирмена тайна на ВЪЗЛОЖИТЕЛЯ, както и неправомерен достъп до документация.

Чл.12. ВЪЗЛОЖИТЕЛЯТ по настоящия договор е длъжен:

* + 1. Да заплаща уговореното съгласно настоящия договор възнаграждение на ИЗПЪЛНИТЕЛЯ за извършените ДДД дейности.
    2. Да създаде условия за изпълнение на услугите, предмет на настоящия договор, в съответствие с действащата в момента нормативна уредба в Република България, както и да създаде организация и осигури свободен достъп на персонала на Изпълнителя до всички обекти, свързани с изпълнение предмета на договора.
    3. ВЪЗЛОЖИТЕЛЯТ с изрична заповед определя свои оправомощени представители, с които ИЗПЪЛНИТЕЛЯТ оперативно да съгласува извършването и отчитането на ДДД дейностите по настоящия договор.
    4. Да осигури присъствието на оправомощени негови представители с право да подписват протоколите за извършените ДДД дейности при всяка обработка, цитирани в настоящия договор.
    5. Да спазва всички указания на ИЗПЪЛНИТЕЛЯ за поддържането на обработения обект.

VI. ГАРАНЦИОНЕН СРОК

Чл.13. Гаранционният срок за извършената работа е …………….. (словом:…) дни, считано от датата на завършване на обработката.

Чл.14. При поява на инсекти по време на гаранционния срок ИЗПЪЛНИТЕЛЯТ е длъжен да извърши повторна ДДД обработка на съответния обект за своя сметка, като се отзове в срок не по-дълъг от 24 часа, считано от датата на писменото уведомяване от ВЪЗЛОЖИТЕЛЯ.

VII. БЕЗОПАСНИ И ЗДРАВОСЛОВНИ УСЛОВИЯ НА ТРУД

Чл.15. ВЪЗЛОЖИТЕЛЯТ извършва начален инструктаж на служителите на Изпълнителя, като предоставя необходимата информация, относно рисковете за здравето и безопасността на труда и мерките за отстраняване, намаляване и контролиране на тези рискове.

Чл.16. ИЗПЪЛНИТЕЛЯТ извършва всички инструктажи, съгласно изискването на Наредба № РД - 07-2 от 16.12.2009 г. за условията и реда за провеждане на периодично обучение и инструктаж на работниците и служителите по правилата за осигуряване на здравословни и безопасни условия на труд /обн., ДВ, бр. 102 от 22.12.2009 г., в сила от 1.01.2010 г., попр., бр. 4 от 15.01.2010 г., изм., бр. 25 от 30.03.2010 г./, като не допуска на работа неинструктиран персонал.

Чл.17. ВЪЗЛОЖИТЕЛЯТ и ИЗПЪЛНИТЕЛЯТ са длъжни да се информират взаимно за всички опасности и вредности, произтичащи от дейността, както и за всички промени, свързани с нови рискове за здравето и живота на работещите.

Чл.18. При допуснато произшествие или трудова злополука от длъжностно лице на ИЗПЪЛНИТЕЛЯ или на ВЪЗЛОЖИТЕЛЯ, във връзка с предмета на настоящия договор, страната на пострадалия уведомява другата страна, заедно с която констатира и протоколира настъпилото обстоятелство и създава необходимата организация за разследване на случая.

VІІІ. НЕУСТОЙКИ

Чл. 19. При неизпълнение на задълженията по този договор, неизправната страна дължи на изправната неустойка в размер на 0,5% (нула цяло и пет процента) на ден, но не повече от 10% (десет процента) от стойността на неизпълнението или произлезлите от това неизпълнение щети, вреди и пропуснати ползи, ако са по-големи.

ІХ. СЪОБЩЕНИЯ

Чл.20. Всички съобщения между страните, свързани с изпълнението на настоящия договор са валидни, ако са направени в писмена форма и са подписани от оправомощени представители на ВЪЗЛОЖИТЕЛЯ или ИЗПЪЛНИТЕЛЯ.

Чл.21. За дата на съобщението се смята:

* датата на предаване на ръка;
* датата на приемането, когато е изпратено по факс;
* датата, посочена на обратната разписка, когато е изпратено по пощата.

- датата на постъпването му в посочената от адресата информационна система, когато е изпратено по електронен път чрез електронна поща.

**Чл.22.** За валидни адреси за приемане на съобщения, свързани с изпълнението на настоящия договор и предаване на документи се смятат:

ЗА ВЪЗЛОЖИТЕЛ: ЗА ИЗПЪЛНИТЕЛ:

гр. София 1080, ул. „Иван Вазов” № 3

"БДЖ-ТОВАРНИ ПРЕВОЗИ" ЕООД

Отдел „ЗБУТ И ОКОЛНА СРЕДА”

**GSM:** 0885 602649 - Екатерина Лахчева

**e-mail:** [**elahcheva@bdz.bg**](mailto:elahcheva@bdz.bg)

Чл.23. При промяна на адреса, съответната страна е длъжна да уведоми другата страна, в тридневен срок от промяната. В случай, че съответната страна не изпълни това свое задължение, всички съобщения, изпратени на последния валиден по договора адрес, се считат за надлежно получени.

**X. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.24.(1).** Гаранцията за изпълнение на договора е в размер на **…………… лв.,** която представлява **5 % (пет на сто)** от общата стойност на договора без ДДС и е със срок на валидност 30 (тридесет) дни след изтичане на срока на договора. Гаранцията се представя в една от следните форми:

1. парична сума (по банкова сметка на **Възложителя**, посочена във уведомителното писмо с решението за определяне на **Изпълнител**);
2. банкова гаранция (оригинал). При предоставяне на банкова гаранция за изпълнение на договора, тя трябва да бъде безусловна и неотменяема и платима при първо писмено поискване, в което **ВЪЗЛОЖИТЕЛЯТ** заяви, че **ИЗПЪЛНИТЕЛЯТ** не е изпълнил задължение по договора за възлагане на обществената поръчка;
3. застраховка, която обезпечава изпълнението чрез покритие на отговорността на **изпълнителя**.

**(2)** Разходите по обслужването на Гаранцията за изпълнение на договора се поемат от **ИЗПЪЛНИТЕЛЯ.**

(3) В случай, че гаранцията за изпълнение е под формата на депозит (парична сума), преведена по сметка на ВЪЗЛОЖИТЕЛЯ в банка: УниКредит Булбанк АД, гр. София, IBAN: BG02 UNCR 7000 1501 0062 61, BIC: UNCRBGSF, той се задължава да възстанови на ИЗПЪЛНИТЕЛЯ сумата на гаранцията, намалена със сумите, усвоени по реда на Раздел VІІІ. „Неустойки” от настоящия договор (ако има такива), до един месец след изтичане срока на договора.

**(4)** **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** по договора, включително размера на начислените неустойки и обезщетения.

**(5)** При прекратяване (разваляне) на договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ** по договора, **ВЪЗЛОЖИТЕЛЯТ** усвоява сумата от гаранцията за изпълнение изцяло, като обезщетение за прекратяване на договора.

**(6).** Когато гаранцията за изпълнение е учредена под формата на банкова гаранция, цялата или част от нея се усвоява чрез декларация до съответната банка, че **ИЗПЪЛНИТЕЛЯТ** е в неизпълнение на договора, без да е необходимо посочване на конкретни обстоятелства или представяне на доказателства.

**(7)** В случай, че Банката, издала гаранцията за изпълнение на договора, се обяви в несъстоятелност, изпадне в неплатежоспособност/свръхзадлъжнялост, отнеме и се лицензът или откаже да заплати предявената от **ВЪЗЛОЖИТЕЛЯ** сума в 3 (три) дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 /пет/ работни дни от направеното искане, съответна заместваща гаранция от друга банкова институция.

**XI. ПРЕКРАТЯВАНЕ.**

**Чл.25.** **Договорът се прекратява:**

1. с изтичане на уговорения срок;
2. по взаимно съгласие на страните, изразено писмено;
3. при окончателното му изпълнение;
4. **ВЪЗЛОЖИТЕЛЯТ** има право да прекрати договора с 30- дневно писмено предизвестие. В този случай **ИЗПЪЛНИТЕЛЯТ** ще има право на плащане от ВЪЗЛОЖИТЕЛЯ само на тази част от дейностите, която е изпълнена и приета от **ВЪЗЛОЖИТЕЛЯ,** съгласно уговореното в настоящия договор.

**Чл.26. Възложителят може едностранно да прекрати договора без предизвестие:**

1. при пълно или частично неизпълнение, лошо или забавено изпълнение (с повече от 30 /тридесет/ календарни дни) от страна на **ИЗПЪЛНИТЕЛЯ;**

2. когато **ИЗПЪЛНИТЕЛЯТ** използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

3. ако **ИЗПЪЛНИТЕЛЯТ** бъде обявен в несъстоятелност или когато е в производство по несъстоятелност или ликвидация.

**ХIІ. ЗАКЛЮЧИТЕЛНИ РАЗПОРЕДБИ**

Чл.27. Страните по настоящия договор ще решават споровете, възникнали относно неговото изпълнение, по взаимно споразумение, а когато това се окаже невъзможно - по съдебен ред пред компетентния съд на Република България.

Чл.28. За всички неуредени в настоящия договор въпроси се прилага действащото законодателство на Република България.

Чл.29. Настоящият договор се състои от ………../словом…./ страници и се състави, подписа и подпечата в два еднообразни екземпляра, по един за всяка от страните.

Приложения:

* 1. Спецификация за разпределението на сгради и открити площи, собственост на „БДЖ- Товарни превози" ЕООД и тези, които се ползват под наем от „БДЖ-Товарни превози" ЕООД - Приложение № 1;
  2. Технически изисквания за извършване на услугата: „Дезинфекция, дезинсекция и дератизация на сгради и открити площи, собственост на „БДЖ - Товарни превози" ЕООД и тези, които се ползват под наем от „БДЖ - Товарни превози" ЕООД, за три годишен период - Приложение № 2;
  3. Образец на Протокол за извършване на ДДД обработка - Приложение № 3;
  4. Списък на персонала, който ще бъде използван за изпълнение на обществената поръчка, с приложения към него-Приложение № 4;
  5. Ценова оферта на Изпълнителя- Приложение № 5;
  6. Организационен план и описание на методите, по които ще се извършват услугите по ДДД- Приложение № 6.
  7. Техническо предложение на Изпълнителя- Приложение № 7.

ВЪЗЛОЖИТЕЛ: ИЗПЪЛНИТЕЛ:

инж. Александър Александров

Управител на „ БДЖ - Товарни превози " ЕООД